SPVI-COM7 กอดคอวิ่งแรงเตรียมรับยอดขายอื้อ! หลัง Apple เปิดตัว iPhone รุ่นใหม่ขายต.ค.นี้
SPVI-COM7 กอดคอวิ่งแรงเตรียมรับยอดขายอื้อ! หลัง Apple เปิดตัว iPhone รุ่นใหม่ขายต.ค.นี้
13 ก.ย. 2561

ผู้สื่อข่าวรายงานว่า ราคาหุ้นบริษัท เอส พี วี ไอ จำกัด (มหาชน) หรือ SPVI ล่าสุด ณ เวลา 10.50 น. อยู่ที่ระดับ 1.73 บาท ปรับตัวขึ้น 0.04 บาท หรือ 2.37% สูงสุดที่ระดับ 1.77 บาท ต่ำสุดที่ระดับ 1.73 บาท ด้วยมูลค่าซื้อขาย 31.97 ล้านบาท
ขณะเดียวกันราคาหุ้นบริษัท คอมเซเว่น จำกัด (มหาชน) หรือ COM7 อยู่ที่ระดับ 19.50 บาท ปรับตัวขึ้น 0.30 บาท หรือ 1.56% สูงสุดที่ระดับ 19.50 บาท ต่ำสุดที่ระดับ 19.20 บาท ด้วยมูลค่าซื้อขาย 51.91 ล้านบาท
โดยราคาหุ้น SPVI และ COM7 ปรับตัวขึ้นแรงในวันนี้ หลังจากวานนี้ (12 ก.ย.2561) แบรนด์ Apple เปิดตัว iPhone รุ่นใหม่ สำหรับ iPhone XR, iPhone XS และ iPhone XS Max โดย iPhone XR จะเปิดให้สั่งซื้อล่วงหน้าในวันศุกร์ที่ 19 ตุลาคม และจะวางจำหน่ายอย่างเป็นทางการตั้งแต่วันศุกร์ที่ 26 ตุลาคม กว่า 50 ประเทศ
ทั้งนี้ การเปิดตัว iPhone รุ่นใหม่คาดว่าจะส่งผลให้ยอดขายของ SPVI และ COM7 ซึ่งเป็นบริษัทประกอบธุรกิจหลักเป็นหนึ่งในตัวแทนจำหน่าย (Reseller) ผลิตภัณฑ์ภายใต้ตราสินค้า Apple ปรับตัวเพิ่มมากขึ้น